ระเบียบกระทรวงการคลังว่าด้วยการบริหารกองทุนเพื่อการศึกษาพ.ศ. ๒๕๔๙[๑] ด้วยรัฐบาลพิจารณาเห็นว่ามีความจำเป็นที่จะต้องเร่งดำเนินการปฏิรูปการเงินอุดมศึกษาเพื่อใช้กลไกทางการเงินเป็นเครื่องมือในการปรับปรุงประสิทธิภาพการจัดการศึกษารวมทั้งการดำเนินนโยบายการผลิตกำลังคนให้สอดคล้องกับความต้องการของสังคมและประเทศโดยการลดภาระงบประมาณของสถานศึกษาและเปลี่ยนแปลงเป็นการเพิ่มงบประมาณให้กับตัวผู้เรียนให้มากขึ้นซึ่งในการสนองตอบต่อความจำเป็นดังกล่าวควรส่งเสริมให้ผู้เรียนมีส่วนร่วมรับภาระค่าใช้จ่ายเพิ่มขึ้นให้ได้สัดส่วนกับประโยชน์ส่วนบุคคลที่ผู้เรียนได้รับเพื่อลดค่าใช้จ่ายในการจัดการการศึกษาของรัฐและนำกลับไปใช้พัฒนาทุนการศึกษาการลงทุนในโครงสร้างพื้นฐานเพื่อการศึกษา การพัฒนาบุคลากรและเทคโนโลยีทางการศึกษาตลอดจนการจัดทุนให้เปล่ากับคนยากจน จึงจำเป็นต้องมีการแก้ไขพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๔๑ เดิม เพื่อจัดตั้งกองทุนขึ้นมาใหม่ให้สอดคล้องกับนโยบายของรัฐบาลโดยในระหว่างที่ยังไม่มีการตรากฎหมายออกมาใช้บังคับจำเป็นจะต้องกำหนดระเบียบขึ้นมาใช้บังคับไปพลางก่อนฉะนั้นเพื่อให้การดำเนินการเป็นไปตามเจตนารมณ์ดังกล่าวจึงจัดตั้งกองทุนเพื่อการศึกษาขึ้นและให้อยู่ในความดูแลรับผิดชอบของกองทุนเงินให้กู้ยืมเพื่อการศึกษาอาศัยอำนาจตามความในมาตรา ๑๓ แห่งพระราชบัญญัติเงินคงคลัง พ.ศ. ๒๔๙๑กระทรวงการคลังจึงเห็นสมควรกำหนดหลักเกณฑ์และวิธีปฏิบัติเกี่ยวกับกองทุนเพื่อการศึกษา และเพื่อให้การบริหารกองทุนเป็นไปด้วยความคล่องตัวและมีประสิทธิภาพจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงการคลังว่าด้วยการบริหารกองทุนเพื่อการศึกษาพ.ศ. ๒๕๔๙ข้อ ๒ระเบียบนี้ใช้บังคับตั้งแต่บัดนี้เป็นต้นไปข้อ ๓[๒] ในระเบียบนี้กองทุนเพื่อการศึกษา หมายความว่ากองทุนเงินกู้ยืมเพื่อการศึกษาที่ผูกกับรายได้ในอนาคตคณะกรรมการ หมายความว่าคณะกรรมการกองทุนเพื่อการศึกษากรรมการ หมายความว่า กรรมการกองทุนเพื่อการศึกษาพนักงาน หมายความว่าพนักงานของกองทุนเงินให้กู้ยืมเพื่อการศึกษาตามพระราชบัญญัติกองทุนเงินให้กู้ยืมเพื่อการศึกษา พ.ศ. ๒๕๔๑สถานศึกษา หมายความว่าสถานศึกษาของรัฐหรือเอกชนที่จัดการศึกษาระดับอุดมศึกษาและให้หมายความรวมถึงสถาบันการศึกษาที่อยู่ในสังกัด ควบคุม หรือกำกับดูแลของกระทรวงศึกษาธิการหรือกระทรวงหรือส่วนราชการอื่นที่จัดการศึกษาระดับอุดมศึกษาด้วยผู้จัดการ หมายความว่าผู้จัดการกองทุนเงินให้กู้ยืมเพื่อการศึกษาตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๔๑นิสิตหรือนักศึกษา หมายความว่าผู้ที่มีสถานภาพเป็นนิสิตหรือนักศึกษาอยู่ในสถานศึกษาซึ่งเป็นผู้มีสิทธิขอรับทุนการศึกษาแบบต้องใช้คืนทุนการศึกษาแบบต้องใช้คืน หมายความว่าทุนการศึกษาที่จ่ายเพื่อเป็นค่าเล่าเรียนตามที่คณะกรรมการกำหนดโดยนิสิตหรือนักศึกษาผู้ได้รับทุนจากกองทุนเพื่อการศึกษามีหน้าที่ต้องชำระคืนแก่กองทุนเพื่อการศึกษาตามเงื่อนไขที่กำหนดไว้ในข้อ๒๔ผู้บริหารและจัดการเงินให้กู้ยืม หมายความว่าบุคคลหรือนิติบุคคลซึ่งคณะกรรมการจ้างให้ทำหน้าที่บริหารและจัดการทุนการศึกษาแบบต้องใช้คืนตามข้อ๒๑นายจ้าง หมายความว่าบุคคลหรือหน่วยงานที่รับผู้รับทุนการศึกษาแบบต้องใช้คืนเข้าทำงานข้อ ๔ วิธีปฏิบัติอื่นใดนอกจากที่กำหนดไว้แล้วในระเบียบนี้ให้ปฏิบัติตามระเบียบของทางราชการโดยอนุโลมในกรณีที่ไม่สามารถปฏิบัติตามข้อกำหนดในระเบียบนี้ให้ขอทำความตกลงกับกระทรวงการคลังข้อ ๕ในกรณีที่มีปัญหาในการปฏิบัติตามระเบียบนี้ให้คณะกรรมการเป็นผู้วินิจฉัยชี้ขาดข้อ ๖ ให้ปลัดกระทรวงการคลังรักษาการตามระเบียบนี้หมวด ๑กองทุนเพื่อการศึกษา [คำว่า กองทุนเพื่อการศึกษาแก้ไขเพิ่มเติมโดยข้อ ๓แห่งระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่ ๓) พ.ศ.๒๕๕๐]ข้อ ๗[๓] ให้มีกองทุนเพื่อการศึกษา โดยมีวัตถุประสงค์ให้ทุนการศึกษาแบบต้องใช้คืนแก่นิสิตหรือนักศึกษาเพื่อให้เป็นไปตามแนวนโยบายแห่งรัฐด้านการศึกษาข้อ ๘ให้สำนักงานกองทุนเงินให้กู้ยืมเพื่อการศึกษารับผิดชอบจัดการงานธุรการของกองทุนเพื่อการศึกษาข้อ ๙กองทุนเพื่อการศึกษาประกอบด้วยเงินและทรัพย์สิน ดังต่อไปนี้(๑)เงินอุดหนุนที่ได้รับจากรัฐบาลหรือเงินที่ได้รับจากงบประมาณรายจ่ายประจำปี(๒)เงินหรือทรัพย์สินที่ได้รับจากการดำเนินการของกองทุนเพื่อการศึกษา(๓)เงินหรือทรัพย์สินที่มีผู้บริจาคหรือมอบให้แก่กองทุนเพื่อการศึกษา(๔)ดอกผลของเงินหรือทรัพย์สินของกองทุนเพื่อการศึกษา(๕)เงินหรือทรัพย์สินอื่นใดนอกจาก (๑) ถึง (๔)ที่กองทุนเพื่อการศึกษาได้รับไม่ว่ากรณีใด[คำว่า กองทุนเพื่อการศึกษาแก้ไขเพิ่มเติมโดยข้อ ๓แห่งระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่ ๓) พ.ศ.๒๕๕๐]ข้อ ๑๐[๔] เงินกองทุนเพื่อการศึกษาให้ใช้จ่ายเพื่อกิจการดังต่อไปนี้(๑)ให้ทุนการศึกษาแบบต้องใช้คืนแก่นิสิตหรือนักศึกษาตามระเบียบนี้(๒)เป็นค่าใช้จ่ายในการดำเนินการของกองทุนเพื่อการศึกษา(๓)เป็นค่าใช้จ่ายในการบริหารกองทุนเพื่อการศึกษาและค่าใช้จ่ายอื่นที่เกี่ยวกับหรือเกี่ยวเนื่องกับการจัดกิจการของกองทุนเพื่อการศึกษาตามที่คณะกรรมการกำหนดหมวด ๒คณะกรรมการและการบริหารกองทุนเพื่อการศึกษา [คำว่า กองทุนเพื่อการศึกษาแก้ไขเพิ่มเติมโดยข้อ ๓แห่งระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่ ๓) พ.ศ.๒๕๕๐]ข้อ ๑๑ ให้มีคณะกรรมการคณะหนึ่ง เรียกว่า คณะกรรมการกองทุนเพื่อการศึกษาประกอบด้วย ปลัดกระทรวงการคลัง เป็นประธานกรรมการ ปลัดกระทรวงศึกษาธิการเลขาธิการสภาการศึกษา เลขาธิการคณะกรรมการการอุดมศึกษาเลขาธิการคณะกรรมการการอาชีวศึกษา เลขาธิการคณะกรรมการการศึกษาขั้นพื้นฐานผู้อำนวยการสำนักงบประมาณ เลขาธิการคณะกรรมการพัฒนาการเศรษฐกิจและสังคมแห่งชาติอธิบดีกรมบัญชีกลาง อธิบดีกรมสรรพากร ผู้อำนวยการสำนักงานเศรษฐกิจการคลังอธิการบดีของสถาบันอุดมศึกษาของรัฐที่เสนอโดยสำนักงานคณะกรรมการการอุดมศึกษาจำนวนหนึ่งคนนายกสมาคมสถาบันอุดมศึกษาเอกชนแห่งประเทศไทยและนายกสมาคมสมาพันธ์การศึกษาเอกชนแห่งประเทศไทย เป็นกรรมการและกรรมการอื่นอีกไม่เกินห้าคนซึ่งรัฐมนตรีแต่งตั้งโดยในจำนวนนี้อย่างน้อยต้องเป็นผู้ทรงคุณวุฒิด้านเทคโนโลยีสารสนเทศกฎหมายเศรษฐศาสตร์ การเงิน หรือการบัญชี ด้านละหนึ่งคนให้ผู้จัดการเป็นกรรมการและเลขานุการและพนักงานคนใดคนหนึ่งเป็นกรรมการและผู้ช่วยเลขานุการ[๕]ข้อ ๑๒กรรมการซึ่งรัฐมนตรีแต่งตั้งมีวาระอยู่ในตำแหน่งคราวละสองปีและอาจได้รับแต่งตั้งอีกได้ในกรณีที่กรรมการซึ่งรัฐมนตรีแต่งตั้งพ้นจากตำแหน่งก่อนวาระหรือในกรณีที่รัฐมนตรีแต่งตั้งกรรมการเพิ่มขึ้นในระหว่างที่กรรมการซึ่งแต่งตั้งไว้แล้วยังมีวาระอยู่ในตำแหน่งให้ผู้ได้รับแต่งตั้งให้ดำรงตำแหน่งแทนหรือเป็นกรรมการเพิ่มขึ้นอยู่ในตำแหน่งเท่ากับวาระที่เหลืออยู่ของกรรมการซึ่งได้แต่งตั้งไว้แล้วเมื่อครบกำหนดตามวาระดังกล่าวในวรรคหนึ่งหากยังไม่ได้มีการแต่งตั้งกรรมการขึ้นใหม่ให้กรรมการซึ่งพ้นจากตำแหน่งตามวาระนั้นอยู่ในตำแหน่งเพื่อปฏิบัติหน้าที่ต่อไปจนกว่ากรรมการซึ่งได้รับแต่งตั้งใหม่เข้ารับหน้าที่ข้อ ๑๓ นอกจากการพ้นตำแหน่งตามวาระตามข้อ ๑๒กรรมการซึ่งรัฐมนตรีแต่งตั้งพ้นจากตำแหน่งเมื่อ(๑)ตาย(๒)ลาออก(๓)เป็นบุคคลล้มละลาย(๔)เป็นคนไร้ความสามารถหรือเสมือนไร้ความสามารถ(๕)ได้รับโทษจำคุกโดยคำพิพากษาถึงที่สุดให้จำคุก(๖)รัฐมนตรีให้ออกเนื่องจากมีความประพฤติชั่วอย่างร้ายแรงข้อ ๑๔การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในการประชุมคราวใดถ้าประธานกรรมการไม่มาประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนใดคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๕[๖] คณะกรรมการมีอำนาจหน้าที่ดังต่อไปนี้(๑)กำหนดนโยบาย ระเบียบ ข้อบังคับและบริหารงานกองทุนเพื่อการศึกษาให้เป็นไปตามวัตถุประสงค์(๒)พิจารณาอนุมัติให้ทุนการศึกษาแบบต้องใช้คืน(๓)แต่งตั้งคณะอนุกรรมการเพื่อดำเนินการเป็นการเฉพาะเรื่องหรือเพื่อปฏิบัติการอย่างใดอย่างหนึ่งตามที่คณะกรรมการมอบหมายข้อ ๑๖[๗]ในการจัดระบบควบคุมเงินของกองทุนเพื่อการศึกษาให้กองทุนเพื่อการศึกษาจัดให้มีบัญชีดังต่อไปนี้(๑)บัญชีรับ เพื่อรับเงินทั้งปวงของกองทุนเพื่อการศึกษา(๒)บัญชีทุนการศึกษาแบบต้องใช้คืนที่จ่ายให้แก่นิสิตหรือนักศึกษา(๓)บัญชีจ่ายบริหารกองทุนเพื่อการศึกษาเพื่อจ่ายเงินที่ใช้ในการดำเนินการของกองทุนเพื่อการศึกษาหมวด ๓ทุนการศึกษาแบบต้องใช้คืน ข้อ ๑๗ ทุนการศึกษาแบบต้องใช้คืนเป็นทุนการศึกษาเพื่อช่วยเหลือนักศึกษาที่ประสงค์จะขอรับทุนเพื่อเป็นค่าเล่าเรียนในสถานศึกษาตามที่คณะกรรมการกำหนดข้อ ๑๗/๑[๘]กองทุนเพื่อการศึกษาดำเนินการให้ทุนการศึกษาแบบต้องใช้คืนแก่นิสิตหรือนักศึกษาที่เคยได้รับทุนการศึกษาแบบต้องใช้คืน ในปีการศึกษา ๒๕๔๙ตามระยะเวลาศึกษาปกติที่กำหนดไว้ในแต่ละหลักสูตร ทั้งนี้ ไม่เกินปีการศึกษา ๒๕๕๔ข้อ ๑๘ นิสิตหรือนักศึกษาซึ่งมีสิทธิขอรับทุนการศึกษาแบบต้องใช้คืนจากกองทุนเพื่อการศึกษาต้องมีคุณสมบัติดังต่อไปนี้(๑)เป็นผู้มีสัญชาติไทย(๒)มีคุณสมบัติอื่นตามที่คณะกรรมการกำหนด[คำว่า กองทุนเพื่อการศึกษาแก้ไขเพิ่มเติมโดยข้อ ๓แห่งระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่ ๓) พ.ศ.๒๕๕๐]ข้อ ๑๙[๙]นิสิตหรือนักศึกษาผู้ใดประสงค์จะรับทุนการศึกษาแบบต้องใช้คืน ให้ทำสัญญากู้ยืมเงินตามแบบวิธีการ และเงื่อนไขที่คณะกรรมการกำหนดข้อ ๒๐[๑๐]คณะกรรมการอาจมอบอำนาจให้บุคคลเป็นผู้อนุมัติการให้ทุนการศึกษาแบบต้องใช้คืนลงนามในสัญญากู้ยืมเงินและยกเลิกสัญญากู้ยืมเงินแทนคณะกรรมการบุคคลที่ได้รับมอบอำนาจตามวรรคหนึ่งอาจมอบอำนาจช่วงให้บุคคลซึ่งรับผิดชอบหรือเป็นผู้แทนโรงเรียนสถานศึกษา หรือสถาบันการศึกษา เป็นผู้อนุมัติการให้ทุนการศึกษาแบบต้องใช้คืนและลงนามในสัญญากู้ยืมเงินแทนก็ได้การมอบอำนาจดังกล่าวจะทำเป็นประกาศเป็นการทั่วไปให้ผู้รับมอบอำนาจดำเนินการให้ทุนการศึกษาแบบต้องใช้คืนตามระเบียบนี้ก็ได้และคณะกรรมการจะเพิกถอนการมอบอำนาจนั้นเมื่อใดก็ได้แต่การเพิกถอนดังกล่าวไม่มีผลกระทบต่อคำอนุมัติหรือสัญญาที่ผู้รับมอบอำนาจได้ทำไปแล้วเว้นแต่เป็นกรณีที่กระทำโดยฝ่าฝืนระเบียบหรือข้อบังคับของคณะกรรมการข้อ ๒๐/๑[๑๑] สัญญากู้ยืมเงินให้ทำเป็นรายปีหรือระยะเวลาที่สั้นหรือยาวกว่านั้นตามที่คณะกรรมการกำหนดในการทำสัญญากู้ยืมเงินคณะกรรมการจะกำหนดให้มีผู้ค้ำประกันการชำระหนี้ด้วยก็ได้แต่จะกำหนดจนเป็นอุปสรรคในอันที่จะขอรับทุนการศึกษาแบบต้องใช้คืนไม่ได้ข้อ ๒๑[๑๒] บรรดาเงินทุนการศึกษาแบบต้องใช้คืนซึ่งต้องจ่ายให้แก่สถานศึกษาให้กองทุนเพื่อการศึกษาเบิกจ่ายให้แก่สถานศึกษานั้นโดยตรงและให้ถือว่าเงินที่จ่ายดังกล่าวเป็นทุนการศึกษาแบบต้องใช้คืนที่นิสิตหรือนักศึกษาต้องใช้คืนให้คณะกรรมการจ้างบุคคลหรือนิติบุคคลเพื่อทำหน้าที่รับผิดชอบเป็นผู้บริหารและจัดการเงินให้กู้ยืม โดยต้องปฏิบัติหน้าที่ดูแลการให้ทุนการศึกษาแบบต้องใช้คืนและรับชำระคืนให้ถูกต้องตามที่กำหนดไว้ในสัญญาจ้างข้อ ๒๑/๑[๑๓]ห้ามมิให้คิดดอกเบี้ยหรือประโยชน์อื่นใดจากเงินทุนการศึกษาแบบต้องใช้คืนในระหว่างที่ผู้รับทุนการศึกษาแบบต้องใช้คืนยังศึกษาอยู่ข้อ ๒๒[๑๔] ให้เป็นหน้าที่ของสถานศึกษาที่นิสิตหรือนักศึกษาศึกษาอยู่ต้องแจ้งให้กองทุนเพื่อการศึกษาหรือผู้บริหารและจัดการเงินให้กู้ยืมทราบเมื่อนิสิตหรือนักศึกษาเพิกถอนการลงทะเบียนไม่ว่าทั้งหมดหรือบางส่วนหรือเมื่อนิสิตหรือนักศึกษาพ้นสภาพการเป็นนิสิตหรือนักศึกษาไปแล้วไม่ว่าด้วยเหตุใดและหากต้องมีการคืนเงินกองทุนเพื่อการศึกษาก็ให้คืนเงินทุนการศึกษาแบบต้องใช้คืนที่เหลืออยู่ของนิสิตหรือนักศึกษาผู้นั้นแก่กองทุนเพื่อการศึกษาหรือผู้บริหารและจัดการเงินให้กู้ยืมตามระยะเวลาที่คณะกรรมการกำหนดข้อ ๒๓[๑๕] ผู้รับทุนการศึกษาแบบต้องใช้คืน มีหน้าที่ต้องแจ้งในกรณีเปลี่ยนแปลงที่อยู่สำหรับการศึกษาและที่อยู่ตามภูมิลำเนา หรือการย้ายสถานศึกษาและการสำเร็จหรือเลิกการศึกษาให้กองทุนเพื่อการศึกษาหรือผู้บริหารและจัดการเงินให้กู้ยืมทราบภายในสามสิบวัน นับแต่วันที่เปลี่ยนแปลง หรือสำเร็จ หรือเลิกการศึกษา หากผู้รับทุนการศึกษาแบบต้องใช้คืนไม่ปฏิบัติตามกองทุนเพื่อการศึกษาอาจดำเนินการตามข้อ ๒๘หมวด ๔การคืนทุนการศึกษาแบบต้องใช้คืน ข้อ ๒๔[๑๖]เมื่อผู้รับทุนการศึกษาแบบต้องใช้คืนสำเร็จการศึกษาหรือเลิกการศึกษาแล้วเป็นเวลาสองปี ผู้รับทุนการศึกษาแบบต้องใช้คืนมีหน้าที่ต้องชำระคืนให้กับกองทุนเพื่อการศึกษาตามจำนวนกำหนดระยะเวลาการชำระคืนและวิธีการตามที่คณะกรรมการกำหนด แต่ต้องไม่เกิน ๑๕ปีนับแต่วันที่ผู้รับทุนการศึกษาแบบต้องใช้คืนมีหน้าที่ต้องชำระคืนคณะกรรมการจะกำหนดให้เริ่มคิดดอกเบี้ยหรือประโยชน์อื่นใดนับแต่เวลาใดภายหลังที่จบการศึกษาหรือเลิกการศึกษาแล้วก็ได้แต่อัตราดอกเบี้ยหรือประโยชน์อื่นใดที่คิดต้องไม่เกินอัตราดอกเบี้ยเงินฝากประจำหนึ่งปีของธนาคารออมสินและห้ามมิให้คิดดอกเบี้ยทบต้นในกรณีจำเป็นที่เห็นสมควรคณะกรรมการจะผ่อนผันให้ชำระคืนตามระยะเวลาที่แตกต่างไปจากที่กำหนดไว้ในวรรคหนึ่งหรือชะลอการชำระหนี้เป็นการชั่วคราวหรือลดหย่อนหนี้ให้ตามที่ผู้รับทุนการศึกษาแบบต้องใช้คืนร้องขอเป็นรายๆ หรือเป็นการทั่วไปก็ได้ในกรณีที่ผู้รับทุนการศึกษาแบบต้องใช้คืนไม่สามารถชำระคืนได้ภายในระยะเวลาที่กำหนดตามวรรคหนึ่งและไม่ได้รับอนุญาตให้ผ่อนผันตามวรรคสามคณะกรรมการจะกำหนดให้ผู้รับทุนการศึกษาแบบต้องใช้คืนต้องเสียเงินเพิ่มอีกไม่เกินร้อยละ๑.๕ ต่อเดือนก็ได้ข้อ ๒๕[๑๗]ผู้รับทุนการศึกษาแบบต้องใช้คืนในปีการศึกษา ๒๕๔๙ต้องทำสัญญาแปลงหนี้ทุนการศึกษาดังกล่าวที่ได้รับทั้งหมด โดยไม่ต้องปรับค่าเงินต้นตามดัชนีราคาผู้บริโภคและเมื่อได้ทำการแปลงหนี้ทุนการศึกษาแล้วให้ชำระคืนให้กับกองทุนเพื่อการศึกษาตามข้อ ๒๔ข้อ ๒๖[๑๘]เมื่อผู้รับทุนการศึกษาแบบต้องใช้คืนสำเร็จการศึกษาหรือเลิกการศึกษาและเข้าทำงานในสถานที่ใด ผู้รับทุนการศึกษาแบบต้องใช้คืนต้องแจ้งที่อยู่และสถานที่ทำงานนั้นพร้อมทั้งจำนวนเงินเดือนหรือค่าจ้างที่ได้รับให้ผู้บริหารและจัดการเงินให้กู้ยืมทราบภายในสามสิบวันนับแต่วันเริ่มทำงานให้เป็นหน้าที่ของผู้บริหารและจัดการเงินให้กู้ยืมที่จะติดตามและประสานกับผู้รับทุนการศึกษาแบบต้องใช้คืน เพื่อการชำระเงินทุนการศึกษาแบบต้องใช้คืนในการนี้จะขอความร่วมมือจากนายจ้างให้ช่วยหักเงินเดือนหรือค่าจ้างและนำส่งผู้บริหารและจัดการเงินให้กู้ยืมด้วยก็ได้ในกรณีที่ผู้รับทุนการศึกษาแบบต้องใช้คืนย้ายที่อยู่หรือเปลี่ยนงาน หรือสถานที่ทำงาน หรือมีการเปลี่ยนแปลงเกี่ยวกับเงินเดือนหรือค่าจ้างผู้รับทุนการศึกษาแบบต้องใช้คืนต้องแจ้งให้ผู้บริหารและจัดการเงินให้กู้ยืมทราบภายในสามสิบวันข้อ ๒๗[๑๙]ผู้รับทุนการศึกษาแบบต้องใช้คืนอาจชำระเงินทั้งหมดคืนกองทุนเพื่อการศึกษาก่อนระยะเวลาที่กำหนดไว้ตามข้อ๒๔ และบอกเลิกการรับทุนการศึกษาแบบต้องใช้คืนเสียเมื่อใดก็ได้ข้อ ๒๘[๒๐] ในกรณีดังต่อไปนี้กองทุนเพื่อการศึกษาอาจงดการให้ทุนการศึกษาแบบต้องใช้คืนและเรียกเงินที่ผู้รับทุนการศึกษาแบบต้องใช้คืนได้รับไปแล้วทั้งหมดคืนได้(๑)เมื่อปรากฏในภายหลังว่าผู้รับทุนการศึกษาแบบต้องใช้คืนไม่มีสิทธิในการรับทุนดังกล่าวหรือได้มีการแจ้งข้อความอันเป็นเท็จในสาระสำคัญ(๒)ผู้รับทุนการศึกษาแบบต้องใช้คืนไม่ปฏิบัติตามข้อตกลงที่ให้ไว้กับกองทุนเพื่อการศึกษาข้อ ๒๙ในกรณีที่ผู้รับทุนการศึกษาแบบต้องใช้คืนถึงแก่ความตายให้หนี้เงินทุนการศึกษาแบบต้องใช้คืนเป็นอันระงับไปในกรณีที่ผู้รับทุนการศึกษาแบบต้องใช้คืนพิการหรือทุพพลภาพจนไม่สามารถประกอบการงานได้ให้คณะกรรมการมีอำนาจระงับการเรียกให้ชำระเงินทุนการศึกษาแบบต้องใช้คืนได้หมวด ๕ทุนการศึกษาแบบไม่ต้องใช้คืน[๒๑] ข้อ ๓๐ (ยกเลิก)ข้อ ๓๑ (ยกเลิก)ข้อ ๓๒ (ยกเลิก)ข้อ ๓๓ (ยกเลิก)หมวด ๖การเงินการบัญชี การตรวจสอบ และการพัสดุ ข้อ ๓๔ให้นำเงินกองทุนเพื่อการศึกษาฝากไว้ที่กระทรวงการคลังเพื่อใช้จ่ายตามวัตถุประสงค์ของข้อ ๑๐ในกรณีที่มีความจำเป็นต้องนำฝากธนาคารเพื่อความคล่องตัวการเปิดบัญชีเงินฝากและการเบิกจ่ายเงินในการจัดการกองทุนเพื่อการศึกษาให้เป็นไปตามหลักเกณฑ์และเงื่อนไขที่คณะกรรมการกำหนด[คำว่า กองทุนเพื่อการศึกษาแก้ไขเพิ่มเติมโดยข้อ ๓แห่งระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่ ๓) พ.ศ.๒๕๕๐]ข้อ ๓๕ วิธีปฏิบัติเกี่ยวกับการเบิกเงินการจ่ายเงิน การรับเงิน การเก็บรักษาเงินการนำเงินส่งกองทุนเพื่อการศึกษาของกองทุนเพื่อการศึกษาให้ปฏิบัติตามระเบียบที่คณะกรรมการกำหนด[คำว่า กองทุนเพื่อการศึกษาแก้ไขเพิ่มเติมโดยข้อ ๓แห่งระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่ ๓) พ.ศ.๒๕๕๐]ข้อ ๓๖[๒๒]การบัญชีให้จัดทำตามหลักการและนโยบายบัญชีสำหรับหน่วยงานภาครัฐที่กระทรวงการคลังกำหนดและให้จัดส่งงบการเงินให้สำนักงานการตรวจเงินแผ่นดินตรวจสอบภายในระยะเวลา ๑๒๐ วันนับจากวันสิ้นปีบัญชี และเมื่อสำนักงานการตรวจเงินแผ่นดินตรวจสอบรับรองแล้วให้ส่งงบการเงินดังกล่าวให้กระทรวงการคลังทราบต่อไปเพื่อประโยชน์ในการจัดทำงบการเงินของแผ่นดินให้กองทุนเพื่อการศึกษาจัดทำงบการเงินของกองทุนเพื่อการศึกษาประจำปีตามปีงบประมาณตั้งแต่วันที่ ๑ ตุลาคม ถึงวันที่ ๓๐ กันยายน ของปีถัดไปและส่งให้กรมบัญชีกลางภายใน ๖๐ วัน นับจากวันสิ้นปีงบประมาณตามวิธีการที่กรมบัญชีกลางกำหนดเพื่อรวบรวมและจัดทำงบการเงินของแผ่นดินต่อไปปีบัญชีของกองทุนเพื่อการศึกษาให้ถือตามปีงบประมาณตามกฎหมายว่าด้วยวิธีการงบประมาณข้อ ๓๗ให้มีการตรวจสอบภายในเกี่ยวกับการดำเนินงานการเงิน การบัญชีและการพัสดุของกองทุนเพื่อการศึกษาแล้วรายงานผลการตรวจสอบให้คณะกรรมการทราบอย่างน้อยปีละครั้ง[คำว่า กองทุนเพื่อการศึกษาแก้ไขเพิ่มเติมโดยข้อ ๓แห่งระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่ ๓) พ.ศ.๒๕๕๐]ข้อ ๓๘ การพัสดุให้เป็นไปตามระเบียบที่คณะกรรมการกำหนดบทเฉพาะกาล[๒๓] ข้อ ๓๙ระเบียบนี้ให้ใช้บังคับกับนิสิตหรือนักศึกษาที่เข้าศึกษาในชั้นปีที่หนึ่งซึ่งประสงค์จะขอรับทุนการศึกษา ตั้งแต่ปีการศึกษา ๒๕๔๙ เป็นต้นไปข้อ ๔๐[๒๔]ผู้รับทุนการศึกษาแบบต้องใช้คืนในปีการศึกษา ๒๕๔๙ต้องทำสัญญาแปลงหนี้ทุนการศึกษาดังกล่าวภายในเก้าสิบวันนับแต่วันที่ระเบียบนี้มีผลใช้บังคับหากพ้นกำหนดดังกล่าวถือว่าผู้รับทุนการศึกษาแบบต้องใช้คืนยอมรับเงื่อนไขการคืนทุนตามระเบียบนี้ระเบียบนี้ให้ถือปฏิบัติแก่นิสิตนักศึกษา ผู้รับทุนการศึกษาแบบต้องใช้คืนตั้งแต่ปีการศึกษา ๒๕๔๙ประกาศณ วันที่ ๘ มีนาคม พ.ศ. ๒๕๔๙ทนง พิทยะรัฐมนตรีว่าการกระทรวงการคลังระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๒) พ.ศ. ๒๕๔๙[๒๕]ระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๒๖]ปริยานุช/ผู้จัดทำ๖ พฤษภาคม ๒๕๕๒ก้องเกียรติ/ผู้จัดทำ๘ มิถุนายน ๒๕๕๒ชุติมา/ปรับปรุง๒๕ พฤษภาคม ๒๕๖๑[๑]ราชกิจจานุเบกษา เล่ม ๑๒๖/ตอนพิเศษ ๖๕ ง/หน้า ๑/๑ พฤษภาคม ๒๕๕๒[๒] ข้อ ๓แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๓] ข้อ ๗แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๔] ข้อ ๑๐แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๕] ข้อ ๑๑วรรคสอง แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๒) พ.ศ. ๒๕๔๙[๖] ข้อ ๑๕แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๗] ข้อ ๑๖แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๘] ข้อ๑๗/๑ เพิ่มโดยระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่๓) พ.ศ. ๒๕๕๐[๙] ข้อ ๑๙แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๑๐] ข้อ ๒๐แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๑๑] ข้อ๒๐/๑ เพิ่มโดยระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่๓) พ.ศ. ๒๕๕๐[๑๒] ข้อ ๒๑แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๑๓] ข้อ๒๑/๑ แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๑๔] ข้อ ๒๒แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๑๕] ข้อ ๒๓แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๑๖] ข้อ ๒๔แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๑๗] ข้อ ๒๕แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๑๘] ข้อ ๒๖แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๑๙] ข้อ ๒๗แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๒๐] ข้อ ๒๘แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๒๑] หมวด ๕ทุนการศึกษาแบบไม่ต้องใช้คืน ข้อ ๓๐ ถึง ข้อ ๓๓ยกเลิกโดยระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่ ๓)พ.ศ. ๒๕๕๐[๒๒] ข้อ ๓๖แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๒๓] ชื่อบทเฉพาะกาล เพิ่มโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐[๒๔] ข้อ ๔๐เพิ่มโดยระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่ ๓) พ.ศ. ๒๕๕๐[๒๕]ราชกิจจานุเบกษา เล่ม ๑๒๖/ตอนพิเศษ ๖๕ ง/หน้า ๑๐/๑ พฤษภาคม ๒๕๕๒[๒๖]ราชกิจจานุเบกษา เล่ม ๑๒๖/ตอนพิเศษ ๖๕ ง/หน้า ๑๒/๑ พฤษภาคม ๒๕๕๒